theta
Theta er det ottende bogstav i det græske alfabet. Det skrives Θ, θ og repræsenterer en aspireret t-lyd, senere hæmmelyden [θ]. Theta stammer fra det fønikiske bogstav teth, der er et velariseret ("emfatisk") [t].
Almindeligvis translittereres θ i dansk som t og i andre sprog ofte som th, jf. dansk teologi over for latin theologia, engelsk theology, tysk Theologie og fransk théologie.
Bogstavet theta har talværdien 9.